S-1485/2006

Mál þetta sem dómtekið var í dag er höfðað með ákæru sýslumannsins í Kópavogi, útgefinni 23. október 2006 á hendur ákærða, S-kk-þgf Í-kk-þgf A-kk-þgf, kt. 000000-0000, Fögrukinn 10, Hafnarfirði. Samkvæmt ákæruskjalinu var hann ákærður ásamt þeim J-kk-þgf E-kk-þgf G-kk-þgf og G-kk-þgf M-kk-þgf B-kk-þgf. Fallið var frá ákæru á hendur G-kk-þgf M-kk-þgf og síðan var þáttur J-kk-ef A-kk-ef klofinn út úr málinu sem varð nr. S-8/2007.

Samkvæmt ákæruskjali eru ákærðu J-kk-nf Ö-kk-nf og S-kk-nf Í-kk-nf ákærðir fyrir þjófnað, "með því að hafa að morgni mánudagsins 4. september 2006, brotist inn í raðhús að Eyktarsmára 1 í Kópavogi og stolið þaðan Canon stafrænni myndavél, Olympus filmumyndavél með tösku, 17" tölvuskjá, fartölvu, bakpoka, íþróttatösku og dvd-mynddisk, samtals að verðmæti kr. 299.692.

Telst þetta varða við 244. gr. almennra hegningarlaga nr. 19,1940.

Í málinu gerir Tryggingamiðstöðin hf., kt. 000000-0000, þá kröfu að ákærðu verði dæmdir til að greiða félaginu bætur að fjárhæð kr. 200.000, auk vaxta og dráttarvaxta.

Á hendur öllum ákærðu vegna húsbrots, með því að hafa í heimildarleysi ruðst inn í hjólhýsi við Dalveg 2 í Kópavogi og dvalist þar aðfararnótt þriðjudagsins 5. september 2006.

Telst þetta varða við 231. gr. almennra hegningarlaga nr. 19,1940."

Mál þetta er dæmt samkvæmt heimildarákvæði 125. gr. laga nr. 19/1991 um meðferð opinberra mála, en með skýlausri játningu ákærða, sem samrýmist öðrum gögnum málsins, telst sannað að hann hafi gerst sekur um þá háttsemi sem honum er gefin að sök í ákæru og þar er réttilega færð til refsiákvæða.

Ákærði á að baki nokkurn sakarferil. Þann 9. apríl 2003 var ákæru frestað á hendur honum fyrir brot gegn 233., 244. og 244. sbr. 20. gr. og 259. gr. almennra hegningarlaga, þann 22. desember 2000 hlaut hann 3 mánaða skilorðsbundið fangelsi í 2 ár fyrir brot gegn 244. gr. sbr. 20., 244., 249. og 1. mgr. 155. gr. sömu laga. Ákærði hefur staðist skilorð síðastnefnds dóms. Við ákvörðun refsingar er litið til 2. og 5. mgr. 70. gr. alm. hegningarlaga, hreinskilnislegrar játningar ákærða og þess að hann hefur tekið á vandamálum sínum sem áttu rót sína að rekja til fíkniefnaneyslu hans.

Þykir refsing ákærða hæfilega ákveðin 2 mánaða fangelsi. Ákærði sem varð 19 ára 6. júlí sl. hefur stundað vinnu undanfarna mánuði og hætt fíkniefnaneyslu. Þykir rétt að skilorðsbinda refsingu hans og að hún skuli niður falla að liðnum 2 árum haldi ákærði almennt skilorð 57. gr. almennra hegningarlaga.

Ekki þykir bótakrafa Tryggingarmiðstöðvarinnar hf. vera reist á nægilega traustum grunni hvað varðar sönnun um fjárhæð, en byggt er á þeirri fjárhæð sem greidd var tjónþola af bótakrefjanda og engu öðru. Verður henni því vísað frá dómi sbr. 172. gr. oml.

H-kk-nf G-kk-nf S-kk-nf fulltrúi lögreglustjórans á höfuðborgarsvæðinu fór með málið af hálfu ákæruvalds.

DÓMSORÐ

Ákærði, S-kk-nf Í-kk-nf A-kk-nf sæti fangelsi í 2 mánuði, en fresta skal fullnustu refsingarinnar og niður skal hún falla að liðnum 2 árum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði sæti upptöku á 0,06 g af tóbaksblönduðu hassi og 0,04 g af amfetamíni.

Framkominni bótakröfu Tryggingamiðstöðvarinnar hf. í málinu er vísað frá dómi.

S-kk-nf S-kk-nf